title: 2011/434/EU: A Tanács határozata ( 2011. július 19. ) a daktiloszkópiai adatokra vonatkozó, a Cseh Köztársasággal való automatizált adatcsere megindításáról

text:
               21.7.2011

               HU

               Az Európai Unió Hivatalos Lapja

               L 190/72

         A TANÁCS HATÁROZATA
   (2011. július 19.)
   a daktiloszkópiai adatokra vonatkozó, a Cseh Köztársasággal való automatizált adatcsere megindításáról
   (2011/434/EU)
   AZ EURÓPAI UNIÓ TANÁCSA,
   tekintettel a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló, 2008. június 23-i 2008/615/IB tanácsi határozatra (1) és különösen annak 25. cikkére,
   tekintettel a 2008/615/IB határozat végrehajtásáról szóló, 2008. június 23-i 2008/616/IB tanácsi határozatra (2) és különösen annak 20. cikkére és mellékletének 4. fejezetére,
   mivel:

               (1)

               Az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt, átmeneti rendelkezésekről szóló jegyzőkönyv alapján az uniós intézmények, szervek és hivatalok által a Lisszaboni Szerződés hatálybalépése előtt elfogadott jogi aktusok joghatása mindaddig fennmarad, amíg azokat a Szerződések alapján hatályon kívül nem helyezik, semmisnek nem nyilvánítják, vagy nem módosítják.

               (2)

               Ennek megfelelően a 2008/615/IB határozat 25. cikke alkalmazandó, és a Tanácsnak egyhangúlag határoznia kell arról, hogy a tagállamok végrehajtották-e az említett határozat 6. fejezetének rendelkezéseit.

               (3)

               A 2008/616/IB határozat 20. cikke úgy rendelkezik, hogy a Tanács a 2008/615/IB határozat 25. cikkének (2) bekezdésében említettek szerinti határozatokat egy kérdőíven alapuló értékelő jelentés alapján hozza meg. A 2008/615/IB határozat 2. fejezetének megfelelően végzett automatizált adatcsere tekintetében az értékelő jelentés ezenkívül értékelő látogatáson és kísérleti adatcserén alapul.

               (4)

               A 2008/616/IB határozat melléklete 4. fejezetének 1.1. pontja szerint a megfelelő tanácsi munkacsoportok által összeállított kérdőív valamennyi automatizált adatcserére vonatkozik, és amint egy tagállam úgy véli, hogy az adott adatkategória tekintetében teljesíti az adatcsere előfeltételeit, ki kell töltenie a kérdőívet.

               (5)

               A Cseh Köztársaság kitöltötte az adatvédelemre vonatkozó kérdőívet és a daktiloszkópiai adatok cseréjére vonatkozó kérdőívet.

               (6)

               A Cseh Köztársaság Szlovákia és Ausztria részvételével sikeres kísérleti adatcserét hajtott végre.

               (7)

               A Cseh Köztársaságban értékelő látogatásra került sor, és erről a szlovák/osztrák értékelő csoport értékelő jelentést készített, amelyet elküldött az érintett tanácsi munkacsoportnak.

               (8)

               A daktiloszkópiai adatokra vonatkozó kérdőív, értékelő látogatás és kísérleti adatcsere eredményeit összegző, átfogó értékelő jelentést benyújtották a Tanácsnak,

         ELFOGADTA EZT A HATÁROZATOT:
   1. cikk
   A daktiloszkópiai adatok automatizált keresése tekintetében a Cseh Köztársaság maradéktalanul végrehajtotta a 2008/615/IB határozat 6. fejezetében foglalt, az adatvédelemre vonatkozó általános rendelkezéseket, és e határozat hatálybalépésének napjától jogosult a személyes adatoknak az említett határozat 9. cikke szerinti átvételére és átadására.
   2. cikk
   Ez a határozat az elfogadásának napján lép hatályba.

      Kelt Brüsszelben, 2011. július 19-én.

            a Tanács részéről

            az elnök

         M. SAWICKI

      (1)  HL L 210., 2008.8.6., 1. o.

      (2)  HL L 210., 2008.8.6., 12. o.


title: 2007/266/EK,Euratom: A tagállamok kormányainak képviselői által elfogadott határozat ( 2007. április 25. ) az Európai Közösségek Elsőfokú Bírósága egy bírájának kinevezéséről

text:
               1.5.2007

               HU

               Az Európai Unió Hivatalos Lapja

               L 114/26

      A TAGÁLLAMOK KORMÁNYAINAK KÉPVISELŐI ÁLTAL ELFOGADOTT HATÁROZAT

   (2007. április 25.)
   az Európai Közösségek Elsőfokú Bírósága egy bírájának kinevezéséről
   (2007/266/EK, Euratom)
   AZ EURÓPAI KÖZÖSSÉGEK TAGÁLLAMAI KORMÁNYAINAK KÉPVISELŐI,
   tekintettel az Európai Közösséget létrehozó szerződésre, és különösen annak 224. cikkére,
   tekintettel az Európai Atomenergia-közösséget létrehozó szerződésre, és különösen annak 140. cikkére,
   mivel:
   A Bíróság alapokmányáról szóló jegyzőkönyv 5. és 7. cikke alapján, a 47. cikkel összefüggésben, és Bo Vesterdorf lemondását követően ki kell nevezni egy bírát az Európai Közösségek Elsőfokú Bíróságába Bo Vesterdorf hivatali idejének fennmaradó részére, azaz 2010. augusztus 31-ig,
   A KÖVETKEZŐKÉPPEN HATÁROZTAK:
   1. cikk
   Sten Frimodt Nielsen-t az Európai Közösségek Elsőfokú Bírósága bírájának nevezik ki a 2007. szeptember 17-től2010. augusztus 31-ig tartó időszakra.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2007. április 25-én.

            az elnök

         W. SCHÖNFELDER


title: A Tanács (EU) 2015/2194 határozata (2015. november 23.) az egyrészről az Európai Közösségek és azok tagállamai, másrészről az Orosz Föderáció közötti partnerség létrehozásáról szóló partnerségi és együttműködési megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő megkötéséről

text:
               28.11.2015

               HU

               Az Európai Unió Hivatalos Lapja

               L 313/20

         A TANÁCS (EU) 2015/2194 HATÁROZATA
   (2015. november 23.)
   az egyrészről az Európai Közösségek és azok tagállamai, másrészről az Orosz Föderáció közötti partnerség létrehozásáról szóló partnerségi és együttműködési megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 91. cikkére, 100. cikke (2) bekezdésére, 207. és 212. cikkére, összefüggésben a 218. cikke (6) bekezdésének a) pontjával,
   tekintettel a Horvát Köztársaság csatlakozási okmányára és különösen annak 6. cikke (2) bekezdésének második albekezdésére,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A 2014/956/EU tanácsi határozatnak (1) megfelelően aláírásra került az egyrészről az Európai Közösségek és azok tagállamai, másrészről az Orosz Föderáció közötti partnerség létrehozásáról szóló partnerségi és együttműködési megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv (a továbbiakban: a jegyzőkönyv), feltételezve a jegyzőkönyv megkötését.

               (2)

               A jegyzőkönyv megkötése külön eljárás tárgyát képezi az Európai Atomenergia-közösség hatáskörébe tartozó kérdések tekintetében.

               (3)

               A jegyzőkönyvet jóvá kell hagyni,

         ELFOGADTA EZT A HATÁROZATOT:
   1. cikk
   A Tanács az Európai Unió és tagállamai nevében jóváhagyja az egyrészről az Európai Közösségek és azok tagállamai, másrészről az Orosz Föderáció közötti partnerség létrehozásáról szóló partnerségi és együttműködési megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvet (2).
   2. cikk
   A Tanács elnöke felhatalmazást kap arra, hogy kijelölje az Unió és tagállamai nevében a jegyzőkönyv 4. cikkének (1) bekezdésében előírt jóváhagyó okirat letétbe helyezésére jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Brüsszelben, 2015. november 23-án.

            a Tanács részéről

            az elnök

         C. MEISCH

      (1)  A Tanács 2014/956/EU határozata (2014. július 23.) az egyrészről az Európai Közösségek és azok tagállamai, másrészről az Orosz Föderáció közötti partnerség létrehozásáról szóló partnerségi és együttműködési megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő aláírásáról és ideiglenes alkalmazásáról (HL L 373., 2014.12.31., 1. o.).

      (2)  A jegyzőkönyv szövegét a HL L 373. számában (HL L 373., 2014.12.31., 3. o.) hirdették ki az aláírásra vonatkozó határozattal együtt.


title: A Tanács határozata (2003. december 22.) az AKCS–EK partnerségi megállapodás 96. cikke alapján Haitival folytatott konzultációs eljárás lezárásáról szóló 2001/131/EK határozat módosításáról

text:
11/48. kötet         HU                                   Az Európai Unió Hivatalos Lapja                                                265
32003D0916
L 345/156                                            AZ EURÓPAI UNIÓ HIVATALOS LAPJA                                              2003.12.31.
                                                           A TANÁCS HATÁROZATA
                                                              (2003. december 22.)
              az AKCS–EK partnerségi megállapodás 96. cikke alapján Haitival folytatott konzultációs eljárás
                                          lezárásáról szóló 2001/131/EK határozat módosításáról
                                                                  (2003/916/EK)
AZ EURÓPAI UNIÓ TANÁCSA,                                                    A KÖVETKEZŐKÉPPEN HATÁROZOTT:
tekintettel az Európai Közösséget létrehozó szerződésre,
tekintettel a 2003. április 1-jén hatályba lépett AKCS–EK partner-                                          1. cikk
ségi megállapodásra (1), és különösen annak 96. cikkére,
                                                                            A 2001/131/EK határozat a következőképpen módosul:
tekintettel a tagállamok kormányainak a Tanács keretében ülésező
képviselői között létrejött, az AKCS–EK partnerségi megállapodás            1. A 3. cikk második és harmadik bekezdésében a „2003. decem-
végrehajtása során meghozandó intézkedésekről és követendő                     ber 31.” időpont helyébe „2004. december 31.” lép;
eljárásokról szóló belső megállapodásra (2), és különösen annak
3. cikkére,                                                                    i. a második albekezdésben a „2003. december 31.” időpont
                                                                                helyébe „2004. december 31.” lép;
tekintettel a Bizottság javaslatára,
                                                                               ii. a harmadik albekezdés helyébe a következő szöveg lép:
mivel:
                                                                                „Ezt a határozatot rendszeresen és legalább hat hónapon
(1)    A Haitinak nyújtott pénzügyi támogatás folyósítása az                       belül felül kell vizsgálni.”
       AKCS–EK partnerségi megállapodás 96. cikke (2) bekezdé-
       sének c) pontja szerinti „megfelelő intézkedések” keretében          2. A melléklet helyébe e határozat mellékletének szövege lép.
       a 2001/131/EK határozat (3) alapján részben felfüggesz-
       tésre került.
(2)    A 2001/131/EK határozat 2003. december 31-én hatályát                                                2. cikk
       veszti, és ezen időpontot megelőzően az intézkedéseket
       felül kell vizsgálni.                                                Ez a határozat elfogadásának napján lép hatályba.
(3)    Haitiban a demokratikus alapelveket még mindig nem tart-             Ezt a határozatot az Európai Unió Hivatalos Lapjában ki kell
       ják tiszteletben. A demokratizálódást segítő intézkedések,           hirdetni.
       a jogállamiság és a választási rendszer megszilárdítása
       azonban támogatást érdemel, különösen azon küldetés
       támogatásában, amelyre az Amerikai Államok Szervezete                Kelt Brüsszelben, 2003. december 22-én.
       annak 806., 822. és 1959. számú állásfoglalásával megbí-
       zást kapott. A civil társadalom és a magánszektor megerő-
       sítésére, a szegénység elleni küzdelemre, a humanitárius                                                 a Tanács részéről
       segítségnyújtásra és a gyorssegélynyújtásra irányuló tevé-                                                   az elnök
       kenységet, valamint a közvetlenül a haiti emberek javát
       szolgáló intézkedések végrehajtását folytatni kell,                                                       G. ALEMANNO
(1) HL L 317., 2000.12.15., 3. o. Az 1/2003 határozattal
     (HL L 141., 2003.6.7., 25. o.) módosított megállapodás.
(2) HL L 317., 2000.12.15., 376. o.
(3) HL L 48., 2001.2.17., 31. o. A legutóbb a 2003/53/EK határozattal
     (HL L 20., 2003.1.24., 23. o.) módosított határozat.
 ---pagebreak--- 266     HU                                     Az Európai Unió Hivatalos Lapja                                              11/48. kötet
                                                           MELLÉKLET
                                              A Haiti kormányához intézendő levél
    Tisztelt Uram!
    Az Európai Unió nagy jelentőséget tulajdonít az AKCS–EK partnerségi megállapodás 9. cikkének. A demokratikus
    alapelvek és a jogállamiság, amelyekre az AKCS–EK partnerség épül, lényeges elemei a megállapodásnak és ily módon
    kapcsolataink alapkövét alkotják.
    A 2001. január 31-i levelében az Unió sajnálatát fejezte ki azzal kapcsolatban, hogy nem sikerült megfelelő megoldást
    találni a haiti választási törvények megsértésének kiküszöbölésére. Ebben tájékoztattuk Önt az AKCS–EK partnerségi
    megállapodás 96. cikke (2) bekezdésének c) pontjában kilátásba helyezett megfelelő intézkedések meghozataláról.
    2002. január 23-i és 2003. január 24-i levelében az Unió felülvizsgálta a 2001. január 29-i határozatát azzal a céllal,
    hogy az ezen intézkedések által érintett együttműködési eszközöket a választási rendszerre vonatkozó célkitűzések
    megvalósításától függően fokozatosan helyreállítsa.
    Jelenleg, csaknem három éves politikai válságot követően, az Unió úgy véli, hogy a demokratikus alapelveket még
    mindig nem tartják tiszteletben Haitiban. Ennek ellenére az Unió elismeri, hogy számos nemzetközi és helyi erőfeszítés
    működik közre e válság megoldásának keresésében, különös tekintettel az Amerikai Államok Szervezete (OAS) és a
    Karib Közösség (CARICOM) erőfeszítéseire, és újólag megerősíti azon kívánságát, hogy támogassa ezen
    erőfeszítéseket. Ennek megfelelően az OAS 822. sz. állásfoglalása keretén belül Haiti kormánya elkötelezte magát,
    hogy elsődleges fontosságúnak tekintse az országban a biztonság és a bizalom légkörének helyreállítását, beleértve
    valamennyi politikai indíttatású bűntény kivizsgálását és a leszerelési program megszilárdítását. Az Európai Unió
    továbbra is nyomatékosan sürgeti a kormányt, hogy e kötelezettségét mihamarabb váltsa konkrét tettekre és tegye meg
    az OAS 822. állásfoglalásában foglalt, a szabad és tisztességes országos és helyi választásokhoz vezető lépéseket.
    Továbbá az Európai Uniót komolyan aggasztja Haiti folyamatosan romló társadalmi-gazdasági helyzete, és újólag
    megerősíti azon szándékát, hogy folytassa a közvetlenül a haiti emberek javát szolgáló együttműködést.
    E tényezőket figyelembe véve az Európai Unió Tanácsa felülvizsgálta a 2003. január 10-i határozatát és úgy határozott,
    hogy felülvizsgálja a megállapodás 96. cikke (2) bekezdésének c) pontjában említett megfelelő intézkedéseket a
    következő módon:
    a) Folytatódik a nyolcadik Európai Fejlesztési Alapból (EFA) fennmaradó pénzeszközök átirányítása a közvetlenül
        a haiti emberek javát szolgáló programokra, a civil társadalom és a magánszektor megerősítésére, a
        demokratizálódás támogatására, valamint a jogállamiság és a választási rendszer megszilárdítására.
    b) A 9. EFA elosztásáról szóló értesítésre vonatkozó határozatok meghozatala, a nemzeti indikatív program
        kidolgozása és aláírása az OAS 822. állásfoglalásának végrehajtása alapján történik, különös tekintettel a
        parlamenti és a helyi választások rendszerére vonatkozó kikötésekre, beleértve az ideiglenes választási tanács (CEP
        – Conseil Electoral Provisoire) megalakulását, a CEP által létrehozandó választási biztosítékok bizottságának
        megalakulását és az országos választások megtartását.
        Az OAS 822. állásfoglalásában az együttműködés rendezésére vonatkozó felhívását és az adományozók 2003
        decemberében Washingtonban tartott ülését tudomásul véve, az Európai Unió képviseltette magát az említett
        ülésen és részt vett a haiti helyzet értékelésében. Mindent figyelembe véve az Unió úgy véli, hogy a karib-térségi
        indikatív program azon regionális programjait, amelyek közvetlenül a haiti emberek javát szolgálják, és amelynek
        előnyeit más országok is élvezik, a fenti intézkedések nem érintik. A kereskedelmi együttműködést és a
        kereskedelemmel kapcsolatos kedvezményeket az említett intézkedések nem érintik.
        Az Unió szoros figyelemmel kíséri a demokratizálódási folyamat további fejleményeit, különösen az országos és
        a helyi választások érdekében tett lépések végrehajtását. Az Unió készen áll arra, hogy az ígéretes fejlemények
        függvényében felülvizsgálja határozatát. Megerősíti, hogy készséggel folytat fokozott politikai párbeszédet.
    Kérem, Uram, fogadja megkülönböztetett nagyrabecsülésünk kifejezését.
                         a Bizottság részéről                                              a Tanács részéről